Antônio Carlos Jobim

Hi Antônio Carlos Brasileiro de Almeida Jobim, (natawo han Enero 25, 1927 ha Rio de Janeiro – Disyembre 8, 1994 ha New York City), tinatawag gihapon nga Tom Jobim (), amo in Brasilenyo nga kompositor, tig-arreglo hin musik, magkaranta, pianista ngan usa han mga nakigbisog han paghimo han bossa nova ngan han kasikat hini ha bug-os nga kalibutan. 

An mga komposisyon ni Jobim, nga kilalado han ira mga maghusay nga mga tunog ngan harmonia, ginpasundayag hin damo nga mga sikat nga mga artista ha Brasil ngan ha langyaw. Lakip han mga ginkaupod ngan nag-interpreta han musika ni Jobim amo hira João Gilberto, (nga ginsisiring nga upod kan Jobim nga igkasi-naghimo han bossa nova), Elis Regina, Sergio Mendes, Astrud Gilberto, Stan Getz ngan Frank Sinatra.

Biyograpiya 

An mga pagtikang han musika ni Jobim dida han mga buhat ni Pixinguinha, usa nga sikat nga musikero ngan kompositor, nga, dida han dekada han 1930, nagtikang han pagpadukwag han moderno nga musika Brasilenyo. Na-impluwensya gihapon hiya han musika han Franses nga kompositor nga hi Claude Debussy ngan han jazz.

Hi Jobim naginprominente han pag-upod niya han manunurat ngan maniniday nga hi Vinicius de Moraes ha paghatag hin bahin han musika para han drama nga Orfeu de Carnaval (1956), nga ha pagtika-iha naginsikat dida han salida ha pelikula nga Orfeo Negro. An mga letra para han iya pinakasikat nga mga kanta ginsurat ni de Moraes.

An mga Americano nga jazz nga nanganganta nga hira Ella Fitzgerald ngan Frank Sinatra nagbandilyo hin prominente han mga kanta ni Jobim dida han ira mga album nga Ella Abraça Jobim (1981) ngan Francis Albert Sinatra & Antonio Carlos Jobim (1967), ha tagsa-tagsa.

Hi Jobim kilalado ha bug-os nga kalibutan komo usa han mga impluwensyal nga mga kompositor han ika-20 nga siglo.

Namatay hi Jobim dida han 1994 ngan ginlubung hiya ha Cemitério São João Batista ha Rio de Janeiro. An Aeropuerto Internasyonal han Rio de Janeiro ginngarananan na yana ha iya dungog.

Mga Pinili nga Komposisyon 
 "Garota de Ipanema" (ginpagawas ha Iningles nga "The Girl from Ipanema")("An Daraga han Ipanema")
 "Wave"
 "Chovendo na Roseira" (ginpagawas ha Iningles nga "Children's Games"/aka "Double Rainbow")("Mulay han Kabataan"/tinatawag gihapon nga "Doble nga Balangaw")
 "Samba de Uma Nota Só" (ginpagawas ha Iningles nga "One Note Samba")("Samba hin Usa ka Nota")
 "Corcovado" (ginpagawas ha Iningles nga "Quiet Nights of Quiet Stars")
 "Insensatez" (ginpagawas ha Iningles nga "How Insensitive")
 "Desafinado" (ginpagawas ha Iningles nga "Off-key")("Yabag")
 "Chega de Saudade" (ginpagawas ha Iningles nga "No More Blues")
 "Triste"
 "Fotografia"
 "Águas de Março" (ginpagawas ha Iningles nga "Waters of March")("Katubigan han Marso")
 "Samba do Avião" (ginpagawas ha Iningles nga "Jet Samba")("Samba hin Idro")
 "Amparo"
 "Matita Perê"
 "Passarim"
 "Borzeguim"

Diskograpiya 

 Meus Primeiros Passos E Compassos
 Orfeo Negro (Soundtrack) (1959) 
 Um encontro no Au bon gourmet (1962)
 Getz/Gilberto (1963)
 Getz/Gilberto Vol. 2 (1964)
 The Composer of Desafinado, Plays (1963)
 The Wonderful World of Antonio Carlos Jobim (1964)
 The Swinger From Rio (1965) (Sergio Mendes)
 Love, Strings and Jobim (1966)
 A Certain Mr. Jobim (1967)
 Francis Albert Sinatra & Antonio Carlos Jobim (1967)
 Wave (1967)
 Tide (1970)
 Sinatra & Company (1971)
 Stone Flower (1972)
 Jobim (1973)
 Elis & Tom (1974)
 Urubu (1976)
 Sinatra-Jobim Sessions (1979)
 Terra Brasilis (1980)
 Edu & Tom (1981)
 Gabriela (1983)
 Passarim (1987)
 Tom Canta Vinicius: Ao Vivo (1990/2000)
 Antonio Carlos Jobim and Friends (1993)
 Miúcha e Tom Jobim (1994)
 Duets II (1994)
 Antonio Brasileiro (1994)

Reperensya 
 McGowan, Chris and Pessanha, Ricardo. "The Brazilian Sound: Samba, Bossa Nova and the Popular Music of Brazil." 1998. 2nd edition. Temple University Press. ISBN 1-56639-545-3

Mga Sumpay ha Gawas 
 Jobim Guitar Tab nga Archivos & Mga Letra hin Kanta nga Pakli 
 Opisyal nga Tom Jobim Websayt 
 Antonio Carlos Jobim: Clube do Tom 
 Antonio Carlos Jobim nga pakli ha The Brazilian Sound 
 Antonio Carlos Jobim ha Find-A-Grave

Jobim, Antonio Carlos
Jobim, Antonio Carlos
Jobim, Antonio Carlos
Jobim, Antonio Carlos
Jobim, Antonio Carlos
Jobim, Antonio Carlos
Jobim, Antonio Carlos
Jobim, Antonio Carlos
Jobim, Antonio Carlos
Jobim, Antonio Carlos